Pjesma Eurovizije 2016.

**Pesma Evrovizije 2016.** (; ) bio je 61. po redu izbor za Pesmu Evrovizije. Održan je u Stokholmu, glavnom gradu Švedske, zahvaljujući pobedi Monsa Selmerleva na Evroviziji 2015. godine u Beču, sa pesmom *[[Heroes (pesma)|Heroes]]*.‍ Švedska je po treći put ugostila takmičare festivala, a prva dva domaćinstva imala je 1975. i 2000. godine. Emiter takmičenja bio je švedski javni servis SVT. Polufinalne večeri bile su 10. i 12. maja 2016. godine, a veliko finale je održano 14. maja 2016. godine. Voditelji šoua su bili Petra Mede i Mons Selmerlev. Na takmičenju su učestvovale ukupno 42 zemlje, a kao zemlje povratnice učešće su uzeli Ukrajina (nakon jednogodišnje pauze), Bugarska i Hrvatska (nakon dvogodišnje pauze) te Bosna i Hercegovina (nakon trogodišnje pauze), dok su Portugal i Rumunija ovo takmičenje preskočili zbog finansijskih razloga i dugova neizmirenih EBU. Debitanata 2016. godine na Evroviziji nije bilo.

Nakon napetog procesa glasanja baziranog na dodeljivanju poena od strane nacionalnog žirija i publike u omjeru 50:50, pobedu na takmičenju je odnela Ukrajina sa pesmom *[[1944 (pesma)|1944]]*, izvođačice Džamale, dok je Rusija — sa pesmom *[[You Are the Only One (pesma Sergeja Lazareva)|You Are the Only One]]* () — osvojila prvo mesto po glasovima publike. Drugoplasirana je Dami Im iz Australije sa pesmom *[[Sound of Silence (pesma Dami Im)|Sound of Silence]]* (), a trećeplasirana Rusija. Australija je, međutim, prikupivši većinu glasova žirija dobila dovoljno poena da nadmaši volju gledalaca. Ovo je bio prvi put od 1975. godine da se uvede novi sistem glasanja; glasovi žirija i ocene publike se od 2016. godine više ne spajaju u jedan set poena koje objavljuje žiri odnosno čitaju prezenteri, već rezultate televotinga — nakon što se objavi zaseban set poena (12, 10, 8—1) žirija — kao drugi set poena u obrnutom redosledu (1—8, 10, 12) objavljuju voditelji. Ukrajina je ostvarila drugu pobedu u poslednjih dvanaest godina, a sveukupno takođe drugu (posle pobede Ruslane 2004. pesmom *[[Wild Dances]]*). Prvi put na Evroviziji desilo se da pobednik ne osvoji prvo mesto ni po glasovima žirija ni po televotingu (Džamala je bila druga na oba glasanja). Do ovog takmičenja, nikada se nije otpevala pesma na krimskotatarskom jeziku. Bosna i Hercegovina i Grčka prvi put nisu prošle u finale (Grčka prvi put posle 2000). Australija je u finalu imala bolji plasman u odnosu na prošlogodišnje takmičenje na kom je učestvovala kao debitant, dok je Bugarska takođe imala najbolji plasman u finalu od 2005. od kada je počela da se takmiči. Takmičenje 2016. godine bilo je najuspešniji rezultat ikada za predstavnike Češke Republike jer su prvi put prošli u finale. Rekordnih 200 miliona gledalaca širom sveta pratilo je takmičenje, a ovime je oboren rekord iz 2015. godine, i to za 3 miliona.‍‍

## Izbor grada domaćina

U sledećoj tabeli dati su gradovi koji su iskazali interesovanje za domaćinstvo takmičenja 2016. godine.‍

SVT ( — „Švedska televizija”) je 24. maja 2015. godine objavio da je njihov prvi izbor arene, koja će da ugosti pevače Evrosonga, stokholmska Tele2 arena. Međutim, i drugi gradovi i dalje su bili u mogućnosti da se „takmiče”. Nakon pobede Švedske u Beču, svi oni koji su želeli da predaju aplikacijsku ponudu Švedskoj televiziji, to su mogli da učine u roku od tri sedmice. Više informacija od emitera u vezi sa izborom arene očekuje se sredinom leta.‍‍

Evropska radiodifuzna unija (EBU) objavila je određene uslove i detalje koje dvorana koja će da ugosti takmičenje i domaćin moraju da ispoštuju.
* Rečeno je da grad domaćin mora da ima određen broj hotela i hotelskih soba koje se nalaze u neposrednoj blizini arene.
* Arena mora da bude u mogućnosti da ponudi lože.
* Pres-centar specifične veličine mora da bude obezbeđen.
* SVT mora da ima omogućen pristup domaćinskoj dvorani najmanje 4—6 nedelja pre prenosa, kako bi se bina, osvetljenje i ostali tehnički detalji mogli detaljno pripremiti.
* Grad domaćin mora da bude u blizini većeg aerodroma.

8. jula 2015. godine konačno je određeno da će domaćin biti glavni grad Švedske, a izabrana arena bila je stokholmska dvorana Erikson gloub.‍‍ Ovo je bio drugi put da Erikson gloub ugosti takmičenje, a prvi put je ova arena bila domaćin Pesme Evrovizije 2000.‍ Erikson gloub je takođe postao i prva arena koja je takmičenje ugostila dva puta; prvi je to učinio Svetski forum u Hagu koji je ugostio takmičenje 1976. i 1980. godine, a drugi Međunarodni centar za konvenciju u Jerusalimu koji je Evrosong ugostio 1979. i 1999. godine.‍

## Format
Preliminarne datume objavili su šefovi delegacije nakon sastanka održanog 16. marta 2015. godine u Beču. Polufinala su prema odluci održana 10. i 12. maja 2016. godine, a finale 14. maja 2016. godine.‍ Ovi datumi nisu bili fiksni i mogli su da se promene da nisu odgovarali televizijskom domaćinu,‍ ali su na kraju ipak potvrđeni tokom proglašavanja grada domaćina.‍

Godine 2014, Evropska radiodifuzna unija (EBU) i Azijskopacifička difuzna unija (ABU) vodili su razgovore oko gostovanja izvođača sa televizijskog takmičenja u pevanju koje organizuje ABU () na Pesmi Evrovizije. U julu 2015. godine, EBU je izdao saopštenje da se ovaj predlog još uvek razmatra te da postoji mogućnost prihvatanja predloga iznesenog na sastanku prošle godine.‍

Glasanje je prvi put dobilo značajne promene posle 1975. godine. Svaka zemlja je dodeljivala 1—8, 10 i 12 poena, i to posebno glasovi publike i posebno glasovi žirija. Prezenteri glasova su saopštiti samo rezultate žirija. Nakon što su rezultati žirija predstavljeni, voditelji takmičenja su objavili kompletne rezultate publike iz svake zemlje.‍

### Voditelji
U noći kada je ostvario pobedu na Evrosongu, Mons Selmerlev je iskazao interesovanje da bude jedan od voditelja Pesme Evrovizije 2016. godine.‍ Selmerleva prethodna iskustva u vezi sa vođenjem TV emisija uključuju Melodifestivalen 2010. godine, švedski izbor za predstavnika na Evroviziji 2010. godine‍ te popularni švedski *sing-along* šou *[[Allsång på Skansen]]* (;  — „pevajte s nama”).‍

Krister Bjerkman je 25. maja 2015. godine za švedski *[[Expressen]]* izjavio da su Žina Diravi, Petra Mede i Sana Nilsen takođe potencijalni kandidati za ulogu voditelja.‍ Ovo bi bio drugi put u istoriji da sastav voditelja čine tri žene (ovo se prvi put desilo na prošlom Evrosongu 2015. godine, kog je vodio ženski trio: Mirjam Vajkselbraun, Alis Tumler i Arabela Kizbauer).

*[[Expressen]]* je 1. juna 2015. godine takođe objavio da SVT razmatra i pozivanje glumca Dolfa Lundgrena da vodi festival 2016. godine zajedno sa Monsom Selmerlevom, koji bi tada činili voditeljski duo.‍

1. avgusta, Sana Nilsen je izjavila da bi volela voditi takmičenje sledeće godine ukoliko dobije poziv od SVT-a.‍

19. avgusta, *Expressen* je otkrio da je duo Petra Mede i Mons Selmerlev u stvari i bio SVT-ov prvi izbor za domaćina takmičenja.‍

14. decembra, švedska televizija je na pres-konferenciji potvrdila priče sajta *Expressen* da će voditelji takmičenja biti Petra Mede i Mons Selmerlev.‍

### Žreb za polufinale
Žreb za polufinale je bio održan 25. januara 2016. godine u Stokholmu. Zemlje učesnice, sem direktnih finalista (domaćina Švedske i velike petorke), bile su podeljene u šest šešira, formiranih na osnovu istorijata razmene poena među državama u poslednjih 10 godina, po čemu će kasnije biti izvučeni učesnici po polufinalima.‍

Sastav šešira je bio sledeći:‍

*Napomene:*


## Zemlje učesnice

26. novembra 2015. je objavljeno da će učestvovati 43 zemlje. Bosna i Hercegovina se vraća posle trogodišnje pauze, Bugarska i Hrvatska se vraćaju posle dvogodišnje pauze, Ukrajina se vraća posle jednogodišnje pauze, dok će Portugal preskočiti ovo takmičenje iz finansijskih razloga, takođe i zbog nezadovoljstva sa nacionalnim izborom.‍

22. aprila 2016. ERU je objavila da Rumunija neće učestvovati na ovom takmičenju zbog duga od 16 miliona švajcarskih franaka. Tako je broj učesnika smanjen na 42.‍

### Izvođači koji su učestvovali ranije
Kaliopi je ranije predstavljala Makedoniju na Pesmi Evrovizije 2012. godine sa pesmom *Crno i belo* gde je završila na 13. mestu u finalu. Ona je takođe pokušala da predstavi Makedoniju na Pesmi Evrovizije 1996. godine sa pesmom *Samo ti*, ali nije prošla kvalifikacionu rundu.‍

Din je ranije predstavljao Bosnu i Hercegovinu na Pesmi Evrovizije 2004. godine sa pesmom *In The Disco* gde je završio na 9. mestu u finalu.‍

Bojan Jovović, član grupe Hajvej, je nekada bio član grupe No nejm koja je predstavljala Srbiju i Crnu Goru na Pesmi Evrovizije 2005. sa pesmom *Zauvijek moja* gde su završili na 7. mestu u finalu.‍

Ira Losko je ranije predstavljala Maltu na Pesmi Evrovizije 2002. godine sa pesmom *7th Wonder* gde je završila na drugom mestu.‍

Poli Genova je ranije predstavljala Bugarsku na Pesmi Evrovizije 2011. godine sa pesmom *Na Inat* gde se nije plasirala u finale.‍

Grjeta Saloume je zajedno sa Jounsijem ranije predstavljala Island na Pesmi Evrovizije 2012. godine sa pesmom *Never Forget* gde je završila na 20. mestu u finalu.‍

Doni Montel je ranije predstavljao Litvaniju na Pesmi Evrovizije 2012. godine sa pesmom *Love Is Blind* gde je završio na 14. mestu u finalu.‍

### Prvo polufinale
18 zemalja je učestvovalo u prvom polufinalu. Pravo glasa su imali publika i članovi žirija iz Francuske, Španije i Švedske.‍

### Drugo polufinale
18 zemalja je učestvovalo u drugom polufinalu. Pravo glasa su imali publika i članovi žirija iz Nemačke, Italije i Ujedinjenog Kraljevstva.‍ Rumunija bi trebala da učestvuje u ovom polufinalu pod rednim brojem 12, ali je zbog dugova od 16 miliona švajcarskih franaka izbačena iz takmičenja od strane ERU.‍

### Finalisti
Redosled nastupa je određen posle pres-konferencije pobednika iz drugog polufinala.

## Rezultati
U sledećim tabelama nalaze se detaljniji statistički podaci o rezultatima glasanja po državama.
### Rezultati prvog polufinala

#### 12 poena u prvom polufinalu
Tabele ispod sadrže informacije o dodeljivanjima maksimalnih 12 poena u prvom polufinalu. Zemlje u trećoj koloni čija su imena podebljana, dobile su sva 24 poena (maksimalnih 12 poena žirija i maksimalnih 12 poena teleglasanja).
*  — Zbog finansijskih poteškoća, Andora (RTVA) je izjavila da se Andora neće vratiti na takmičenje 2016. godine. Takođe je rečeno od strane RTVA da je veoma malo verovatno da će se Andora pojaviti i na nekom od sledećih takmičenja Evrosonga u bliskoj budućnosti.‍
*  — Luksemburška televizija (RTL) je 4. juna 2015. godine potvrdio da Luksemburg neće da učestvuje na takmičenju 2016. godine.‍‍
*  — Monegaška televizija (TMC) je potvrdila da se Monako neće vratiti na takmičenje ni 2016. godine.‍
*  — Portugalska radio-televizija (RTP) izjavila je da želi da njeni gledaoci predlože promene za izbor portugalskog predstavnika, pretpostavljajući da će zemlja 2016. godine ostvariti učešće. Portugalci se nisu uspeli kvalifikovati još od 2010. godine, a većina publike je pod dojmom da je to zbog trenutnog načina na koji se odabire državni predstavnik — preko nacionalnog *[[Festival pesme (portugalski nacionalni festival)|Festivala pesme]]* ().‍ Sestra Kristijana Ronalda, Kaća Aveiro, pokrenula je kampanju na Tviteru tražeći od fanova da je podrže u ulaganju novog zahteva za učešće na Evrosongu kao predstavnica Portugala.‍ Ali 7. oktobra 2015. portugalska televizija (RTP) je potvrdila da će se Portugal povući sa takmičenja.‍
*  — Rumunska televizija (TVR) je prvobitno planirala da učestvuje na takmičenju u drugom polufinalu, ali je zbog dugova od 16 miliona švajcarskih franaka izbačena od strane ERU. Predstavnik Rumunije bi bio Ovidiju Anton sa pesmom *Moment of Silence*.‍
*  — Radio-televizija Slovačka (RTVS) se 2015. godine vratila na takmičenje *[[Eurovision Young Dancers]]*, a odluka Slovačke oko povratka na Evroviziju izneta je od strane javnog servisa, čiji je stav da država treba da podržava domaću produkciju i promoviše nacionalnu kulturu na evropskom nivou. Odluka u vezi sa samim Evrosongom 2016. godine nije još uvek donesena.‍ Kasnije, 26. avgusta 2015, objavljeno je da Radio-televizija Slovačka (RTVS) još uvek treba da odluči o učešću na Evroviziji 2016. godine.‍ Krajem septembra, slovačka televizija je potvrdila da se Slovačka neće vratiti na takmičenje 2016. godine.‍
*  — Uprkos tome da su bile objavljene neke informacije vezane za povratak Turske na takmičenju, 2. oktobra 2015. je ERU objavila da Turska radio televizija (TRT) još uvek treba da odluči hoće li učestvovati ili ne.‍ Ali je TRT 3. novembra 2015. potvrdio da Turska neće učestvovati na takmičenju 2016. godine, jer ERU nije promenila pravila glasanja.‍

### Zahtevaju aktivno članstvo u EBU-u
*  — Kineski provincijalni TV kanal Hunan TV () potvrdio je interesovanje za učešće Kine na Pesmi Evrovizije. Evropska radiodifuzna unija je odgovorila da je „otvorena [za nove zahteve članstva]” i da su „novi elementi na svakoj Pesmi Evrovizije uvek dobrodošli”.‍ Međutim, 3. juna 2015. godine, EBU je odbio zahtev Kine za učešće 2016. godine, bilo kao gosta ili ravnopravnog takmičara.‍
*  — Ministar spoljnih poslova Kosova na Tviteru je objavio da će „njegova zemlja” (koja nije priznata od strane 15 evropskih država i koja ne može da bude aktivna članica EBU-a) da učestvuje na Pesmi Evrovizije 2016. godine, te tako ostvari svoj debitantski nastup. U objavi na ovoj društvenoj mreži se kaže da ministar spoljnih poslova potvrđuje učešće, ali ne može da potvrdi na koji način će ono da bude ostvareno.‍ Međutim, 3. juna 2015. godine — kako se i očekivalo — EBU je odbio potpuno neosnovan zahtev Kosova za učešće 2016. godine, jer jednostrano proglašena država na teritoriji Republike Srbije nije niti saradnik niti aktivni član u okviru EBU-a, a nacionalni emiter Radio-televizija Kosovo (RTK) učešće može da ostvari samo nastupom same Republike Srbije.‍
*  — Farska publikacija *Portal* objavila je 9. juna 2015. godine da je lokalni emiter Kringvarp Føroya (KVF) imao interesovanje za učešće na takmičenju 2010. godine, te da je slao zahteve za aktivno članstvo u EBU-u, ali da su ovi zahtevi bili odbijeni iz razloga što Ostrva pripadaju Danskom kraljevstvu *(ne poistovećivati sa [[Danska|Kraljevinom Danskom]])*. Ministar obrazovanja Farskih Ostrva, Bjern Kalse, podržavao je slanje zahteva sa obrazloženjem da je „opravdanje [EBU-a] do sada bilo da države moraju da budu priznate od strane Ujedinjenih nacija kao nezavisne da bi mogle da učestvuju”, ali da „nema sumnje da bi se ovakve barijere mogle lako prevazići, ali samo ako se zaista odluči ostvariti zacrtani cilj”. Kalse je takođe dodao da je „odluka u potpunosti na Kringvarpið-u, a u vezi sa obnavljanjima aplikacije na redovnoj bazi i pokazivanju EBU-u da su Farska Ostrva ravnopravan rival ostalim državama, kada se govori o učestvovanju na Pesmi Evrovizije”.‍‍

## Međunarodni prenosi i glasanja
### Glasanja i objavljivači rezultata
Redosled glasanja je objavljen ujutru na dan finala.‍

#  — Kati Belovič
#  — Unstejn Manuel Stefanson
#  — Tural Asadov
#  — Irol MS
#  — Danijela Pisarovicova
#  — Šinejd Kenedi
#  — Nina Sublati (gruzijska predstavnica na Pesmi Evrovizije 2015)
#  — Ivana Crnogorac
#  — Ben Kamil
#  — Hota Abril
#  — Jusi-Peka Rantanen
#  — Sebalter (švajcarski predstavnik na Pesmi Evrovizije 2014)
#  — Ula Esendrop
#  — Elodi Gosujin
#  — Olivija Furtuna
#  — Arman Margarijan
#  — Lukas Hamacos
#  — Ana Angelova
#  — Trajntje Osterhojs (holandska predstavnica na Pesmi Evrovizije 2015)
#  — Toms Grevinš
#  — Ofer Nahšon
#  — Uzari (beloruski predstavnik na Pesmi Evrovizije 2015)
#  — Barbara Šuneberger
#  — Njuša
#  — Elizabet Andreasen (norveška predstavnica na Pesmi Evrovizije 1985, Pesmi Evrovizije 1994 i Pesmi Evrovizije 1996; pobednica Pesme Evrovizije 1985. kao član dua Bobisoks; švedska predstavnica na Pesmi Evrovizije 1982. kao član grupe Čips)
#  — Li Lin Čin
#  — Umeš Vangaver
#  — Ričard Osman
#  — Nevena Rendeli
#  — Konstantinos Kristoforou (kiparski predstavnik na Pesmi Evrovizije 1996, Pesmi Evrovizije 2002. kao član grupe Van i Pesmi Evrovizije 2005)
#  — Ugne Galadauskaite
#  — Dragana Kosjerina
#  — Dijana Gogova
#  — Andri Džahu
#  — Danijel Levi Vinalas
#  — Verka Serdjučka (ukrajinski predstavnik na Pesmi Evrovizije 2007)
#  — Klaudija Andreati
#  — Ana Popek
#  — Marjetka Vovk (slovenačka predstavnica na Pesmi Evrovizije 2015. kao član dua Mareja)
#  — Čila Tatar
#  — Danijel Alibabić (predstavnik Srbije i Crne Gore na Pesmi Evrovizije 2005. kao član grupe No nejm)
#  — Đina Diravi

### Komentatori

*  — Azer Sulejmanli (İTV, polufinala i finale)‍
*  — Andri Džahu (TVSH, RTSH HD, RTSH Muzikë i Radio Tirana, polufinala i finale)‍
*  — Džulija Zemiro i Sam Pang (SBS One, polufinala i finale)‍
*  — Andi Knol (ORF eins, polufinala i finale)‍
*  — *Holandski*: Piter van de Vajr (één, polufinala i finale);‍ *Francuski*: Žan-Luj Lahaj i Moren Lojs (La Une, polufinala i finale)‍‍
*  — Evgenij Perlin (Belarus-1 i Belarus 24, polufinala i finale)‍‍
*  — Dejan Kukrić (BHT 1, BHT HD i BH Radio 1, polufinala i finale)‍
*  — Elena Rozberg i Georgi Kušvalijev (BNT 1 i BNT HD, polufinala i finale)‍
*  — Tuta Čkeidže (GPB First Channel, polufinala i finale)‍
*  — Marija Kozaku i Jorgos Kapuzidis (ERT1, ERT HD i ERT World, polufinala i finale)‍
*  — Ole Topholm (DR1, polufinala i finale)‍
*  — *Estonski*: Marko Rejkop (ETV, polufinala i finale);‍ *Ruski*: Aleksandr Hobotov (ETV+, polufinala i finale)‍
*  — *Hebrejski*: Hebrejski titlovi (Channel 1, drugo polufinale i finale (uživo), prvo polufinale (u snimku)); *TBA* (88 FM, drugo polufinale i finale); *Arapski*: Arapski titlovi (Channel 33, drugo polufinale i finale); *TBA* (Kol Yisrael Arabic, drugo polufinale i finale)‍
*  — Marti Velan (RTÉ2, polufinala; RTÉ One, finale); biće određeno (RTÉ Radio 1, drugo polufinale i finale)‍
*  — Gisli Martein Baldurson (RÚV, polufinala i finale)‍
*  — Filipo Solibelo i Marko Ardemanji (Rai 4, polufinala; Rai Radio 2, polufinala i finale);‍ Flavio Insina i Federiko Ruso (Rai 1, finale)‍‍
*  — Avet Barsegjan (Armenia 1, polufinala i finale)‍
* * — Dijana Snegina i Kaldibek Žajsanbaj (Khabar TV, polufinala i finale)‍
* * — Kubert Leunf i Vu Zoutong (Hunan TV, polufinala i finale)‍
*  — Melina Karageorgiju (RIK 1, RIK SAT, RIK HD i Trito Programma, polufinala i finale)‍
*  — Valters Fridenbergs i Toms Grevinš (LTV, polufinala i finale)‍
*  — Darijus Užkuraitis (LRT, LRT HD i LRT Radijas, polufinala i finale)‍
*  — Gabor Gundel Takač (Duna, polufinala i finale)‍
*  — Karolina Petkovska (MRT 1, polufinala i finale)‍‍
*  — Artur Karuana (TVM, polufinala i finale)‍‍
*  — Glorija Gorceag (Moldova 1, Radio Moldova, Radio Moldova Muzical i Radio Moldova Tineret, polufinala i finale)‍
*  — Piter Urban (EinsFestival i Phoenix, polufinala; Das Erste, finale)‍‍
* * — Bez komentatora (UKTV, finale)‍
*  — Olav Viksmo Sletan (NRK1, polufinala i finale);‍ Roni Brede Ase, Silje Reiten Nordes i Markus Ekrem Nebi (NRK3, finale)‍
*  — Artur Orzeč (TVP 1 i TVP Polonia (uživo); TVP Rozrywka i TVP HD (dan kasnije), polufinala i finale)‍
* * — Helder Reis (RTP, polufinala i finale)‍‍‍
*  — Dimitrij Gubernijev i Ernest Mackevičijus (Russia-1 i Russia HD, polufinala i finale)‍
* * — Karson Kresli i Mišel Kolins (Logo TV, finale)‍
*  — Lia Fjorio i Điđi Restivo (SMtv San Marino i Radio San Marino, polufinala i finale)‍
*  — Andrej Hofer (RTV SLO2, polufinala; RTV SLO1, finale; Radio Val 202, drugo polufinale i finale; Radio Maribor, polufinala i finale)‍
*  — Dragan Ilić (RTS 1, RTS HD i RTS SAT, prvo polufinale); Duška Vučinić-Lučić (RTS 1, RTS HD i RTS SAT, drugo polufinale i finale)‍‍‍
*  — Skot Mils i Mel Gijedrojk (BBC Four, polufinala); Grejam Norton (BBC One, finale); Ken Brus (BBC Radio 2, finale)‍‍
*  — Timur Mirošničenko i Tetijana Terekhova (UA:Pershyi, polufinala i finale);‍ Olena Zelenčenko (Radio Ukraine, polufinala i finale)‍
*  — *Finski*: Miko Silvenojnen (Yle TV2 i TV Finland, polufinala i finale);‍‍ Sana Pirkalajnen i Jorma Hietamaki (Yle Radio Suomi, polufinala i finale);‍ *Švedski*: Eva Franc i Johan Lindros (Yle TV2, TV Finland i Yle Radio Vega, polufinala i finale)‍
*  — Marijan Džejms i Džeri (France 4, polufinala); Marijan Džejms i Stefan Bern (France 2, finale)‍
*  — Jan Smit i Kornald Mas (NPO 1, polufinala i finale)‍‍‍
*  — Duško Ćurlić (HRT 1, polufinala i finale); Zlatko Turkalj Turki (HR 2, polufinala i finale)‍
*  — Dražen Bauković i Tijana Mišković (TVCG 1 i TVCG SAT, polufinala i finale)‍
*  — Libor Bouček (ČT2, polufinala; ČT1, finale)‍
*  — *Nemački*: Sven Epinej (SRF zwei, polufinala; SRF 1, finale); Piter Šnajder i Gabrijel Veter (SRF 1 i Radio SRF 3, finale)‍ *Francuski*: Žan-Mark Ričard i Nikolas Taner (RTS Deux, drugo polufinale i finale);‍ *Italijanski*: Klarisa Tami (RSI La 2, drugo polufinale);‍ Klarisa Tami i Mikele Karnobio (RSI La 1, finale)‍
*  — Lota Brome (SVT1, polufinala i finale);‍ Karolina Noren i Bjorn Kelman (SR P4, polufinala i finale)‍
*  — Hose Marija Injigo i Hulija Varela (La 2, polufinala; La 1, finale)‍

*Napomene:*
* Nije zemlja učesnica.

## Službeni album

***Eurovision Song Contest: Stockholm 2016*** je službeni kompilacijski album takmičenja održanog 2016. godine, koji je sastavila Evropska radiodifuzna unija, a 22. aprila 2016. godine je izdala kuća *[[Universal Music Group]]*. Album sadrži sve 42 pesme izvedene na Evrosongu 2016. godine, uključujući i Rumuniju koja je diskvalifikovana sa takmičenja.‍

## Reference

## Vanjske veze

*